Birthe Skaarup (DF), 2006-01-12:
Det af ministeren fremsatte forslag, som faktisk er en del af sundhedsloven og er en sammenskrivning af de 14 eksisterende autorisationslove, skal som hovedregel styrke patientsikkerheden og kvaliteten af de ydelser, som borgerne modtager fra sundhedsudbyderne, hvilket de øvrige ordførere også har været inde på.
Man får med forslaget et bedre overblik over grundlaget for at få en autorisation og de yderligere forpligtelser, som følger med en autorisation: Vores sundhedspersonale skal udvise omhu, de skal være samvittighedsfulde, også med hensyn til journalføring, indberetning og oplysningspligt.
I høringssvarene rejses forskellige spørgsmål, bl.a. i det fra Lægeforeningen, der spørger, om man kan beholde sit ydernummer, når en autorisation bliver taget midlertidigt.
Det er § 8, stk. 2.
Det er lidt svært at gennemskue, men det kan være, at ministeren kan svare på det.
Det skulle have været muligt at gribe ind over for ham på et tidligt tidspunkt, så han ikke havde haft muligheder for at praktisere sine behandlingsmetoder, der i nogle tilfælde har været til meget stor skade for flere patienter.
I et af de svar, som Dansk Folkeparti tidligere har fået fra ministeren, gives der udtryk for, at hovedparten af klagerne over speciallægerne gælder to speciallægepraksisser, det er nemlig 51 pct. af de klagesager, der har været.
Man kan udmærket være en dygtig speciallæge i plastikkirurgi, uden at man kan mestre finesserne ved kosmetisk kirurgi, fordi man beskæftiger sig med helt andre områder i det daglige – det kan være på en cancer- eller en brandsårsafdeling – i modsætning til de læger, som har taget adskillige kurser i kosmetisk kirurgi og udviklet sig til eksperter inden for deres branche.
Hvorledes bliver disse læger, som har sørget for at uddanne sig, stillet i forhold til den kommende lovgivning?
Det vil vi godt have ministeren til at kommentere.
I øvrigt rejses der i høringssvarene også spørgsmål om den enkelte læges forpligtelse til løbende at efteruddanne sig.
Jeg har set, at nogle lande har et pointsystem, når man tager forskellige efteruddannelseskurser.
Vi ser ikke nogen ændring i § 14 omkring kvalifikationer, og hvem der skal bedømme, når der skal ansættes overlæger.
Vi er overbeviste om, at regionerne vil være interesserede i, at man sikrer en høj standard af speciallægebehandling på regionernes sygehuse.
Desuden er det en god ordning, når de praktiserende læger ophører med deres praksis, at der nu kan ske en overdragelse af patienternes journaler, i stedet for som nu, at nogle bliver destrueret.
En anden stramning er 75-års-reglen, som hr. Preben Rudiengaard var inde på, hvor man skal ansøge om at kunne udøve selvstændig virksomhed, ellers bortfalder retten.
Så har sygeplejerskerne i deres høringssvar rejst nogle spørgsmål, hvor de ser nogle probleFttmo036.fm Page 2576
Friday, March 10, 2006 4:42 PM
Og det kunne vi da godt tænke os at forske lidt i i udvalgsbehandlingen.
Vi ser det som et godt initiativ, at nåleakupunktur nu kommer med i autorisationsloven.
Nu bliver det sådan, at det ikke er et operativt indgreb – dejligt, at den form for behandling nu er så udbredt, at der er fundet en ordning.
Til slut vil jeg blot sige, at Dansk Folkeparti ser positivt på forslaget.
Vi har rejst nogle spørgsmål under ordførertalen, som ministeren kan besvare, ellers vil vi lade dem indgå i den videre udvalgsbehandling.